**Referat af**

**Bestyrelsesmøde i LKO den 27.11.2014, kl. 18.00 i Den Gule Stald**

Fremmødte: Britta Jørholt, Elsebet Christiansen, Bjørn Ramnæs og Poul-Erik Feldt.

Afbud: Kaj Flinta.

Fraværende: Jørgen G. Pedersen.

Referent: Poul-Erik Feldt.

**Dagsorden:**

1. **Godkendelse og underskift af referat fra mødet den 16.10.2014.**

Referatet blev godkendt og underskrevet uden bemærkninger.

1. **Økonomi pr. d.d.**

Elsebet oplyste, at beholdningen d.d. var på 5.440,41 kr.

1. **Viemose Forsamlingshus, svar til kommunen.**

Britta orienterede om seneste nyt vedr. Viemose Forsamlingshus, og at der har været personer fra Vordingborg Kommune på besøg for at besigtige og bedømme husets fysiske tilstand.

Det af Britta udarbejdede forslag til svarbrev fra LKO til Vordingborg Kommune, hvor hovedemnet er at få udskudt kommunens beslutning om at ville sælge forsamlingshuset, blev drøftet. Efter enkelte redaktionelle ændringer blev det godkendt, og vil blive afsendt hurtigst muligt.

Endvidere blev et udkast til en underskriftsindsamling vedr. forsamlingshusets fremtid godkendt, og vil blive fremlagt i forsamlingshuset og evt. andre steder. Dette sker efter aftale med Folke Petersen, formand for forsamlingshuset.

Det blev besluttet at nedsætte et arbejdsudvalg (jf. forretningsordenens §5) bestående af Britta , Bjørn og Poul-Erik til at håndtere alt vedr. Viemose Forsamlingshus.

1. **Udvidelse af bestyrelsen fra 5 til 7 medlemmer.**

En evt. udvidelse af LKO’s bestyrelse fra 5 til 7 medlemmer blev drøftet.

Man enedes om, at Bjørn evt. vil fremkomme med et forslag desangående til den kommende ordinære generalforsamling.

1. **Besøg på offentlige institutioner.**

Blandt LKO’s bestyrelsesmedlemmer var der en umiddelbar interesse for at besøge / besigtige div. offentlige institutioner i vores område.

Elsebet undersøger hvilke muligheder, der er for sådanne besøg.

1. **Maritim signalmast – hvordan finansieres?**

Bjørn orienterede om den seneste udvikling i sagen, bl.a. om et møde med en kommunal medarbejder (Jesper Kraft Andersen), der bl.a. kunne oplyse, at der nu er etableret havnebestyrelser i alle Vordingborg Kommunes havne, og at det er denne bestyrelse for Kalvehave Havn, der skal være medbestemmende for, om der skal etableres en signalmast på havnen.

Kommunens tilsagn om medfinansiering er stadig gældende.

1. **Nyttejobs.**

Kaj Flinta har tidligere fremsendt et notat desangående, hvoraf det bl.a. fremgår, at nyttejobs skal foregå i offentligt regi, hvorfor det efter bestyrelsens opfattelse ikke umiddelbart vedrører LKO’s arbejdsområde.

1. **Belysning Mønbroen, orientering.**

Poul-Erik orienterede om brevudvekslingen mellem LKO og transportministeren.

Det blev besluttet, at disse breve sendes ud sammen med en af de kommende orienteringer fra LKO.

1. **Møde med kommunen, Grøn udviklingsplan, orientering.**

Den 24.10.2014 havde LKO (Britta, Bjørn og Poul-Erik) et møde med landskabsarkitekt Jette Stauner fra Vordingborg Kommune, efter at vores område er blevet tilgodeset med 15.000,- kr. af puljen for ”grønne udviklingsplaner” til formidling af gåture fra Kalvehave Havn vha. bl.a. opslag på havnen, gåtursfolder og andet.

På mødet enedes man om, at projektet skal udmøntes i bl.a. opslag på havnen, gåtursfolder til ud printning, der også lægges på Vordingborg Kommunes hjemmeside.

Det blev endvidere besluttet, at de gamle kort på havnens toiletbygning samt på toiletbyg-ningen ved parkeringspladsen på Strandvej skal udskiftes med nye i det omfang, der bliver penge tilovers af budgettet på de 15.000,- kr.

1. **Lokalrådenes Formandsmøde den 24. november 2014, orientering.**

Britta orienterede kort om mødets forløb, hvor man bl.a. drøftede kommunens Nærdemokratimodel, som de fleste mente, der ikke var grund til at ændre noget i.

Der vil blive videresendt et referat fra mødet til bestyrelsen, når det modtages hos formanden.

1. **LKO Borgermøde i Den Gule Stald. Forslag til mødedato lørdag den 17.01.2015,**

 **kl. 10.00 – 12.00. Annoncering/bestilling lokale/dagsorden/ indkøb.**

Tidspunktet blev ændret fra kl. 10.00 – 13.00.

Britta har reserveret Den Gule Stald til mødet den 17. januar 2015.

Bjørn og Poul-Erik sørger for annoncering i Sydsjællands Tidende den 07.01.2015.

Bjørn undersøger deadline for fremsendelse af annoncen.

Derudover skal der ”annonceres” via LKO’s mailliste + div. opslag.

Britta udarbejder en dagsorden til mødet.

Poul-Erik aftaler med dirigent til mødet.

1. **Stormøde i kommunen den 22.01.2015, hvem deltager?**

Britta tilmelder sig selv + Elsebet, Bjørn og Poul-Erik til mødet med Vordingborg Kommune den 22. januar 2015.

1. **Dialogmøde den 10.03.2015 i Viemose Forsamlingshus (lokale er bestilt). Annoncering/dagsorden/traktement.**

Punktet blev udsat til næste bestyrelsesmøde.

1. **Afholdelse af generalforsamling. Forslag torsdag den 09.04.2015.**

Punktet blev udsat til næste bestyrelsesmøde.

1. **Møde med Plan og Byg – ca. kl.. 20.00.**

Fra Vordingborg Kommunes afd. for Plan og Byg mødte afdelingsleder Peter Haugan Vergo og projektmedarbejder Annika Reynheim Petersen.

Det blev et meget positivt møde med udveksling af idéer og emner til mulige områder, hvor Kalvehave og omegn muligvis kan komme i spil til et kommunalt ”løft”.

Begge gav tilsagn om at ville deltage som oplægsholdere ved LKO’s borgermøde den 17.01.2015. Emnet vil blive en ”opgradering” af Kalvehave, for derigennem at få afdækket lokalbefolkningens interesse for et evt. byfornyelsesprojekt.

Annika sender snarest et forslag til en deltekst til annoncering til Bjørn, hvorefter vi fremsender et udkast til annoncering medio december 2014.

1. **Næste møde.**

Næste møde er aftalt til den 29. januar 2015, kl. 19:00.

1. **Eventuelt.**

Det blev aftalt, at LKO´s orienterings-mail fremover også skal sendes til den lokale og regionale presse.

Elsebet og Bjørn repræsenterer LKO ved indvielsesarrangementet hos ”Brobike-Kalvehave Cykler” fredag den 28.11.2014.

Ovenstående referat er godkendt på bestyrelsesmødet den / - 2015.

 Britta Jørholt Elsebet Christiansen Poul-Erik Feldt

 Bjørn Ramnæs